Virallinen lehti nro C 031 , 05/02/1999 s. 0118



KIRJALLINEN KYSYMYS E-2341/98 esittäjä(t): Fiorella Ghilardotti (PSE) , Ombretta Colli (PPE) , Cristiana Muscardini (NI) , Maria Colombo Svevo (PPE) , Carlo Secchi (PPE) , Guido Podestà (PPE) , Marco Formentini (NI) , Claudio Azzolini (PPE) , Monica Baldi (PPE) , Umberto Scapagnini (PPE) , Pasqualina Napoletano (PSE) , Biagio De Giovanni (PSE) ja Luciano Vecchi (PSE) komissiolle (27. heinäkuuta 1998) Aihe: Taideakatemioiden uudistus Italiassa ja niiden myöntämien tutkintotodistusten tunnustaminen yhteisössä Italian taideakatemioiden opiskelijat ovat perustaneet kansallisen komitean ja ryhtyneet vaatimaan, että heidän tutkintoaan pidettäisiin yliopistotasoisena, kuten kaikissa Euroopan unionin maissa. Tällä hetkellä italialaiset opiskelijat ovat eurooppalaisia opiskelijatovereitaan huonommassa asemassa, sillä he saavat opintojensa päätteeksi vain alemman tason todistuksen. Tämä vaikeuttaa heidän toimintaansa sekä omassa maassa että sen ulkopuolella. Italian senaatin ylemmän asteen oppilaitosten autonomiasta viimeksi antamalla lailla (laki 59/97) vahvistetaan todellakin tämä tilanne. Lain 21 artiklan 11 alakohtaan on sisällytetty taideakatemiat. Niitä ei pidetä yliopistotasoisina oppilaitoksina ja näin ollen niille ei anneta niille kuuluva rahoitusta. Lisäksi lakiesitys yliopistoaseman myöntämiseksi taideakatemioille (laki N:o 2881) on ollut viime vuodesta lähtien jäissä senaatin kulttuuriasiain valiokunnassa. Mitä mieltä komissio on siitä, että taideakatemioissa Italiassa tutkintonsa suorittaneet ovat eriarvoisessa asemassa eurooppalaisiin opiskelijatovereihinsa nähden osallistumisessa avoimiin kilpailuihin ja ammattinsa harjoittamisessa sen vuoksi, että heidän suorittamaansa tutkintoa arvostetaan vähemmän Italiassa ja muualla Euroopassa? Eikö komissio katso, että sen olisi vaadittava Italian hallitusta jouduttamaan lakiesityksen N:o 2881 täytäntöönpanoa, jotta taideakatemioiden opiskelijoiden oikeudet tunnustettaisiin täysin ja heidän tutkintoaan pidettäisiin yliopistotasoisena, jolloin tasoitettaisiin yhteisön lainsäädännön ja Italian lainsäädännön välinen ero? Komission jäsenen Edith Cressoninkomission puolesta antama yhteinen vastaus kirjallisiin kysymyksiinE-2065/98 ja E-2341/98 (7. syyskuuta 1998) Euroopan yhteisön perustamissopimuksen 126 artiklassa todetaan, että yhteisö myötävaikuttaa korkealaatuisen koulutuksen kehittämiseen rohkaisemalla jäsenvaltioiden välistä yhteistyötä sekä tarvittaessa tukemalla ja täydentämällä jäsenvaltioiden toimintaa pitäen täysin arvossa jäsenvaltioiden vastuuta opetuksen sisällöstä ja koulutusjärjestelmän järjestämisestä sekä niiden sivistyksellistä ja kielellistä monimuotoisuutta. Tästä seuraa, että jokainen jäsenvaltio on vastuussa opetuksen sisällöstä ja oman opetusjärjestelmänsä organisoinnista. Lisäksi on todettava, että yhteisön tasolla ei ole säännöksiä, joilla velvoitettaisiin tutkintojen vastavuoroiseen tunnustamiseen tiettyjä säänneltyjä ammatteja lukuun ottamatta. Taidealan koulutuksen osalta tilanne on varsin epäyhtenäinen yhteisössä samoin kuin jäsenvaltioiden sisälläkin. Joissakin oppilaitoksissa annetaan keskiasteen koulutusta ja joissakin taas korkea-asteen koulutusta. Italia ei vaikuttaisi olevan mitenkään poikkeuksellinen tässä suhteessa, koska Italian hallitus on ilmoittanut taide-alan opetusta antavista monista oppilaitoksista 44 sellaista, joissa annetaan korkea-asteen koulutusta ja jotka näin ollen voivat osallistua Erasmus-ohjelmaan.